জহির রায়হান
জহির রায়হান ১৯৩৫ সালের ১৯ আগস্ট বর্তমান ফেনী জেলার সোনাগাজি উপজেলার নবাবপুর ইউনিয়নের মজুপুর গ্রামে জন্মগ্রহণ করেন। ১৯৪৭ সালে দেশবিভাগের পর তিনি তার পরিবারের সাথে কলকাতা হতে বাংলাদেশে (তৎকালীন পূর্ব পাকিস্তান) স্থানান্তরিত হন। তিনি ১৯৫৮ সালে ঢাকা বিশ্ববিদ্যালয় হতে বাংলায় স্নাতক ডিগ্রি লাভ করেন। তিনি ব্যক্তিগত জীবনে দু'বার বিয়ে করেন: ১৯৬১ সালে সুমিতা দেবীকে এবং ১৯৬৬ সালে তিনি সুচন্দাকে বিয়ে করেন, দুজনেই ছিলেন সে সময়কার বিখ্যাত চলচ্চিত্র অভিনেত্রী।
রাজকুমার রাও
রাজকুমার রাও (জন্ম ৩১ আগস্ট ১৯৮৪), রাজকুমার যাদব নামেও পরিচিত । রাজকুমার একজন ভারতীয় চলচ্চিত্র অভিনেতা । রাজকুমার হিন্দী চলচ্চিত্র জগতে নিজেকে একজন শক্তিমান অভিনেতা হিসেবে প্রতিষ্ঠা করেছেন । রাজকুমার জাতীয় চলচ্চিত্র পুরষ্কার, ফিল্মফেয়ার পুরস্কার এবং এশিয়া প্যাসিফিক স্ক্রিন পুরষ্কার অর্জন করেছেন ।
ভারতের হড়িয়াণার গুড়গাঁও এ রাজকুমারের জন্ম এবং সেখানেই তিনি বেড়ে উঠেছেন । রাজকুমার দিল্লি বিশ্ববিদ্যালয় থেকে স্নাতক ডিগ্রি লাভ করেছেন এবং পরে অভিনয় নিয়ে ফিল্ম এন্ড টেলিভিশন ইনস্টিটিউট অফ ইন্ডিয়া থেকে পড়াশুনা শেষ করেছেন । এরপর রাজকুমার মুম্বাইয়ে আসেন এবং পরীক্ষামুলক কাহিনীধর্মী সিনেমা "Love Sex Aur Dhokha" (২০১০) দিয়ে, তার চলচ্চিত্র ক্যারিয়ার শুরু করেন । কয়েকটি সংক্ষিপ্ত ভূমিকাতে অভিনয়ে পর, তার বড় সাফল্য আসে কাহিনীধর্মী চলচ্চিত্র "Kai Po Che!" (২০১৩)। এর জন্য সে শ্রেষ্ঠ পার্শ্বচরিত্র হিসেবে ফিল্মফেয়ার পুরস্কার এর মনোনয়ন পান। এরপর সে শহীদ আজমী জীবনী নির্ভর চলচ্চিত্র "Shahid" (২০১৩) এ অভিনয় করেন, এর জন্য সে শ্রেষ্ঠ অভিনেতা হিসেবে জাতীয় পুরষ্কার এবং ফিল্মফেয়ার শ্রেষ্ঠ অভিনেতা সমালোচক পুরস্কার পুরষ্কার লাভ করেন।